Na temelju Statuta Ustanove u kulturi Folklornog ansambla Linđo – Dubrovnik, članak 14., i Oluke Upravnog vijeća o raspisivanju natječaja za imenovanje umjetničkog direktora/ice od 11.02.2022.godine raspisuje se

**JAVNI NATJEČAJ**

**Za imenovanje umjetničkog direktora-ice Ustanove u kulturi Folklorni ansambl Linđo – Dubrovnik**

Javnom natječaju mogu pristupiti osobe koje pored općih uvjeta određenih zakonom zadovoljavaju i slijedeće posebne uvjete:

Za umjetničkog direktora može biti izabrana osoba koja:

* ima završen preddiplomski i diplomski sveučilišni studij, integrirani preddiplomski i diplomski sveučilišni studij ili specijalistički diplomski stručni studij iz područja društvenih ili humanističkih znanosti ili pak iz umjetničkog područja, odnosno osoba koja ima visoku stručnu spremu stečenu sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (NN 123/03, 198/03, 105/04, 174/04, 46/07, 45/09 i 63/11, [94/13](https://www.zakon.hr/cms.htm?id=489), [139/13](https://www.zakon.hr/cms.htm?id=545), [101/14](https://www.zakon.hr/cms.htm?id=1020), [60/15](https://www.zakon.hr/cms.htm?id=10940), [131/17](https://www.zakon.hr/cms.htm?id=26217))
* se odlikuje stručnim, radnim i organizacijskim sposobnostima,
* - govori barem jedan svjetski jezik,
* ima najmanje pet godina radnog iskustva u struci

Iznimno za umjetničkog direktora može biti imenovana i osoba koja nema stručnu izobrazbu sukladno prethodnom stavku, ali ima minimalno završeno srednjoškolsko obrazovanje, ukoliko ispunjava ostale uvjete iz prethodnog stavka te ukoliko je istaknuti i priznati stručnjak na području folklorne djelatnosti ima najmanje deset godina radnog staža.

Uz prijavu za natječaj treba priložiti u izvorniku ili ovjerenom presliku:

1. Potvrdu o državljanstvu-domovnicu
2. Svjedodžba ili diploma o završenom obrazovanju
3. Potvrde, preporuke, izjave, članke ili druge dokumente koji potvrđuju stručne, radne i organizacijske sposobnosti
4. Dokaz o znanju barem jednog svjetskog jezika
5. Dokaz o radnom iskustvu – elektronički zapis ili potvrda o podacima evidentiranim u bazi podataka HZMO-a, preslik ugovora o radu ili potvrda poslodavca o vrsti i trajanju poslova koje je obavljao i razdoblje unutar kojeg je kandidat obavljao navedene poslove
6. Životopis
7. Uvjerenje o nekažnjavanju ne starije od 30 dana od dana objave javnog natječaja

Pristupnik po natječaju obavezan je priložiti program rada umjetničkog ravnatelja Ustanove u kulturi Folklorni ansambl Linđo – Dubrovnik za izborno razdoblje.

Kandidat/kandidatkinja koji/a se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21) uz prijavu na natječaj dužan/na je priložiti, osim dokaza o ispunjavanju traženih uvjeta, i sve potrebne dokaze dostupne na poveznici Ministarstva hrvatskih branitelja RH: <https://branitelji.gov.hr/zaposljavanje-843/843>

**Umjetničkog direktora imenuje i razrješava Upravno vijeće ustanove za razdoblje od 4 godine uz obvezni probni rad u trajanju od 6 mjeseci.**

Prijave s potrebnom dokumentacijom o ispunjavanju uvjeta iz natječaja podnose se poštom ili osobno na adresu:

**Folklorni ansambl Linđo**

**Marojice Kaboge 12**

**20000 Dubrovnik**

**Uz naznaku: „Za natječaj – ne otvarati“**

Prijave se podnose u roku od 15 dana od dana objave natječaja.

Prijavu za natječaj mogu podnijeti osobe oba spola sukladno članku 13. st. 3. Zakona o ravnopravnosti spolova („Narodne novine“ broj: [82/08](https://www.zakon.hr/cms.htm?id=18747), [69/17](https://www.zakon.hr/cms.htm?id=18749) )

Nepotpune i nepravovremene prijave neće se razmatrati,

O rezultatima natječaja obavještavaju se svi kandidati u roku od 45 dana od dana isteka roka za podnošenje prijava,

**Upravno vijeće Folklornog ansambla Linđo – Dubrovnik 19. Veljače 2021.god.**